GiliGold/VAD_KnessetCorpus huggingface dataset:
אמנון כהן: אחרי שנשמע את הייעוץ המשפטי, ניתן את זכות הדיבור לרשות לניירות ערך.
: אני אעיר הערה כללית.
: הנוסח המורחב עליו סוכם עם רשות ניירות ערך הגיע אלינו רק בסוף השבוע ולכן הלשכה המשפטית לא העמיקה עדיין בנוסח ולא נתנה את דעתה לכל הסעיפים שנמצאים בהצעה.
: מבחינתנו כרגע אפשר לעבור סעיף-סעיף ולדון בו עכשיו.
: כאמור, עדיין לא הספקנו להעמיק בחוק.
אמנון כהן: נעבור סעיף-סעיף ונתקדם.
ציון פיניאן: נציג רשות ניירות ערך.
דוד לביא: מטרת החוק היא כמובן חשובה וראויה.
דוד לביא: יש לנו עניין לשמור על עניינו של הציבור שכספו מנוהל בידי אחרים.
דוד לביא: במהלך התהליך שקיימנו מול חבר הכנסת אמנון כהן, כפי שהוא תיאר, אנחנו גיבשנו הצעה שהיא בעצם על בסיס ההצעה של חבר הכנסת כהן.
דוד לביא: מאחר שמדובר בעצם בשתי אוכלוסיות של גופים במסגרת רשות ניירות ערך שמנהלים כספי אחרים – האחד, מנהלי קרנות נאמנות, והשני, חברות לניהול תיקים – הפעילויות של שתי האוכלוסיות האלה מוסדרות במסגרת חוקים ייעודיים שהרשות מטפלת בהם – חוק השקעות משותפות בנאמנות וחוק הסדרת העיסוק בייעוץ השקעות וניהול תיקים.
דוד לביא: כאן מצאנו לנכון להביא לידי ביטוי את הערכים עליהם מעוניין חבר הכנסת כהן להגן במסגרת תיקון אותם חוקים, במקום במסגרת תיקון של חוק החברות.
דוד לביא: על כן מה שהועבר אליכם בשבוע שעבר, הייתה הצעה שגובשה בתיאום מלא ובאופן צמוד עם חבר הכנסת כהן ובמהות שלה היא בעצם הצעה שמתקנת את שני החוקים האלה, את חוק ההשקעות ואת חוק הייעוץ, תוך מתן דגש מיוחד לשיפור מערך הבקרה הפנימי בממשל התאגידי, גם בגופים שמנהלים כספי ציבור במסגרת קרנות נאמנות וגם בחברות לניהול תיקים, תוך שיפור תהליכים פנימיים כמו אי התלות של הנאמן בחברות לניהול קרנות, באפקטיביות של הפיקוח שלו, על גבי אותם גופים.
דוד לביא: אם אתם רוצים, אני אוכל להתייחס לעיקרי התיקונים בצורה מאוד ממוקדת.
ציון פיניאן: בקצרה.
אמנון כהן: אני חושב שתעשה זאת כאשר ניכנס לסעיפים.
אמנון כהן: משרד המשפטים לא מתנגד חס וחלילה?
אמנון כהן: תיאמתי אתך את כל ההצעה.
אמנון כהן: חוק בכנסת לא יכול לעבור בלי תיאומים.
אמנון כהן: אם לא עושים תיאומים, כלום לא עובר.
אמנון כהן: לכן אני מאוד שמח שגם רשות ניירות ערך וגם משרד המשפטים מתואמים.
דנה נויפלד: רציתי רק לשאול שאלה, לוודא שההצעה הזאת שהוגשה על ידי רשות ניירות ערך מחליפה למעשה את ההצעה שהגיש אדוני.
אמנון כהן: היא לא מחליפה.
אמנון כהן: היא מרחיבה.
דנה נויפלד: היא מרחיבה, אבל הנוסח הוא אחר.
ציון פיניאן: היא לא באה במקום אלא היא באה ביחד.
אמנון כהן: ביחד.
אמנון כהן: אנחנו מחברים חלק מכאן וחלק משם.
: מטעם הממשלה הייתה הצעה כזאת שהגיעה?
דנה נויפלד: אולי נסביר שבחלק מהסעיפים למעשה נעשה כאן סוג של קיבוץ של כל מיני הוראות שהיו מפוזרות באחד מהתיקונים שהוגשו כבר לוועדת הכספים לקריאה ראשונה, תיקון 5, הצעת עדכון 15 לחוק השקעות משותפות בנאמנות, ועוד הצעה נוספת שהייתה בדרך.
דנה נויפלד: הכול זה בעקבות תיקון שהושלם בחוק החברות מלפני שבוע או שבועיים.
אמנון כהן: עכשיו זה יבטל את החוקים ההם?
דנה נויפלד: זה לא יבטל.
דנה נויפלד: זה מוציא פרקים מסוימים ומשדרג אותם בהתאם לכוונתו של אדוני ונעשות ההתאמות הנדרשות לאחר תיקון 16 לחוק החברות.
אמנון כהן: אמרת שזה עבר בקריאה ראשונה, חלק מהסעיפים.
דנה נויפלד: חלק מהסעיפים.
אמנון כהן: הם יתבטלו אחרי שזה יעבור?
דנה נויפלד: בוודאי.
דנה נויפלד: אין שום צורך בהם.
דנה נויפלד: אחרי שזה יעבור כאן, אין שום צורך בהם.
שגית אפיק: אני לא מבינה למה הממשלה מוותרת על הצעת חוק שמונחת בוועדת הכספים, תיקון 15.
אמנון כהן: אני אענה.
אמנון כהן: הממשלה לא מסתכלת על כל ההיבטים.
אמנון כהן: חבר כנסת יודע להסתכל על היבטים מקצועיים ביותר ואז הוא מרחיב את הדברים.
שגית אפיק: זה מאוד בעייתי מבחינת חקיקה.
דנה נויפלד: אם אפשר להעיר להערתה של היועצת המשפטית, אני אשמח להעיר.
ציון פיניאן: אנחנו מכבדים את הייעוץ המשפטי.
דנה נויפלד: היועצת המשפטית צודקת בשאלתה ולכן אני רוצה אם אפשר להשיב לפרוטוקול.
דנה נויפלד: היו כאן הצעות שהועברו.
דנה נויפלד: רשות ניירות ערך היא מאוד פעילה והיא רוצה מאוד להגן על אינטרסים של המשקיעים, ובצדק, ומביאה הרבה הצעות חוק לוועדת הכספים.
דנה נויפלד: במשך חודשים ארוכים הוועדה עסקה בהצעות חוק של תיקון חוק ניירות ערך.
שגית אפיק: גם בתיקון אכיפה מינהלית של ניירות ערך.
דנה נויפלד: זה תיקון לחוק ניירות ערך.
דנה נויפלד: כמובן היא עשתה עבודה מאוד טובה.
דנה נויפלד: לכן היא עסקה בקידום ההצעה ההיא ולא ההצעה הזאת.
דנה נויפלד: אגב ההצעה של חבר הכנסת כהן, שבאה להסדיר את אותה סוגיה, במקום לבוא ולפזר את כל ההוראות בשלוש הצעות חוק שונות ---
שגית אפיק: אני שאלתי מדוע.
שגית אפיק: על שולחן הוועדה מונחת הצעת חוק לתיקון השקעות משותפות, מספר 15, וטרם הספקת להעלות אותה.
אמנון כהן: היא עדיין לא מושלמת.
שגית אפיק: כי הוועדה עמוסה.
שגית אפיק: שאלתי מדוע הם מכניסים עכשיו את אותה הצעה שממילא מונחת אצלנו לקריאה ראשונה במסגרת ההצעה.
דנה נויפלד: זאת לא אותה הצעה.
דנה נויפלד: היו"ר משה גפני שב לנהל את הישיבה
דנה נויפלד: אני מנסה לענות.
דנה נויפלד: התחלתי לענות.
דנה נויפלד: אם אתם לא רוצים תשובה, זה בסדר.
שגית אפיק: היא מסבירה למה זה הוכנס לפרסום החדש, לקריאה הראשונה.
דנה נויפלד: הצעת החוק הזאת, הצעת החוק הפרטית, בעקבות הדיונים שהתקיימו עם אמנון כהן, המטרה שנועדה להצעת החוק הפרטית דומה בחלקה לאותן מטרות שהצעות החוק הממשלתיות נועדו להגשים.
דנה נויפלד: לכן יש שתי הצעות חוק ועוד חוק חברות שעבר לא מזמן שהיה צריך לקבץ מתוכן את ההוראות ואגב הצעת החוק הפרטית.
דנה נויפלד: זאת תהיה הזדמנות טובה לבוא ולקבץ כי אחרת היה ניתן פתרון חלקי.
דנה נויפלד: לו היינו מקדמים לחוד את הצעת החוק הממשלתית שעניינה השקעות משותפות בנאמנות, היינו צריכים להפריד אותה מניהול התיקים.
דנה נויפלד: לכן היה הגיון רב, לאחר שהבנו שזאת המטרה של חבר הכנסת אמנון כהן, לקבץ את הכול בהצעת החוק הפרטית.
דנה נויפלד: לו היינו מצליחים לקדם לפני כן את הצעת החוק הממשלתית, זה נכון שדרך המלך היא לבוא בהצעת חוק ממשלתית כי בוודאי ברור שזאת עמדת הממשלה.
שגית אפיק: לא רק דרך המלך.
שגית אפיק: זאת הדרך הראויה והנכונה ואני חושבת שאולי הדרך היחידה שעומדת בפני הממשלה.
דנה נויפלד: אני לא יודעת אם הדרך היחידה.
שגית אפיק: מדברים כאן על הוספת שתי הצעות חוק ממשלתיות על הצעת חוק פרטית שיש לה עניין ספציפי מסוים.
משה גפני: בסדר, הממשלה היא הממשלה.
משה גפני: אני רוצה לעזור לאמנון כהן.
משה גפני: אני חושב שהוא חבר כנסת פעיל וצריך לעזור לו.
משה גפני: אני מציע שנאשר אותה לקריאה ראשונה ונעזוב את הממשלה.
משה גפני: לקראת הקריאה השנייה והשלישית נדון באופן מסודר בהצעות שהוסיף חבר הכנסת כהן.
משה גפני: אז תוכלו גם לעבור על הצעת החוק ויהיה לכם את הזמן לזה.
שגית אפיק: אתה מדבר על ההצעה שהגשת בטרומית.
שגית אפיק: הוא מציע לאשר לקריאה ראשונה.
משה גפני: מי לא מסכים?
משה גפני: מה מעניינת אותי הממשלה.
אמנון כהן: אני הסכמתי לתאם.
משה גפני: בסדר, גם אני מסכים, אבל עם כל הכבוד, צריך לעבור על החוק.
אמנון כהן: בשנייה והשלישית אפשר להכניס את כל מה שאתם רוצים.
דנה נויפלד: יש גם עניין של לפרסם את זה לציבור.
דנה נויפלד: יש כאן הוראות חדשות בעקבות התיקון של חוק החברות שהן לא הופיעו בתוך הצעתו של אדוני.
דנה נויפלד: בכל זאת יש גם תכלית לפרסום בכחול ויש משמעות לדברי ההסבר ומשמעות לציבור כדי שידע על מה הכנסת עומדת לדון ולהצביע.
דנה נויפלד: בכל הכבוד, זאת לא הצעת החוק שהייתה.
שגית אפיק: אמרתי כבר בסוף שבוע שעבר לחבר הכנסת אמנון כהן שהנסחית אצלנו לא תפרסם ברשומות הצעת חוק ארוכה כל כך שבוע לפני סיום מושב.
שגית אפיק: לכן התועלת שאת רואה בפרסום, ממילא לא תתקיים.
משה גפני: חבר הכנסת אמנון כהן, ברשותך.
משה גפני: התהליך שאנחנו נמצאים בו הוא כזה שיש את הצעת החוק הזאת שהיא מוכנה לקריאה ראשונה והיא הצעת חוק טובה.
משה גפני: אם אנחנו הולכים עכשיו לתוספות, ואני בעד, אין לך את החוק בקריאה ראשונה עד סוף המושב.
משה גפני: יהיה דיון ולא נוכל להשלים אותו.
משה גפני: הכנסת לא תניח אותי מכיוון שהמועד האחרון להניח הצעות חוק, וצריך לנסח אותן, היה ביום חמישי האחרון.
משה גפני: זאת אומרת, אין שום סיכוי בעולם.
משה גפני: גם יש עכשיו את ששינסקי עם הניסוח שלו וכל הטענות שהממשלה מעלה, שהיא רוצה להוסיף את זה, אני לא אוהב את זה אבל אני מוכן לקבל את זה ואני מוכן שגם יהיה כתוב.
דוד לביא: אדוני היושב ראש, אם יותר לי.
משה גפני: אני מציע שנאשר את החוק הזה כפי שהוא עבר בטרומית לקריאה ראשונה, נביא את זה למליאה בקריאה ראשונה, אני אודיע – או אתה תודיע – שיש כאן תוספות שאנחנו מתכוונים להביא לקריאה השנייה והשלישית בכנס הקיץ.
משה גפני: אנחנו גם נשים את הצעת החוק הזאת, בדברי ההסבר נשים את מה שאתם רוצים להוסיף, ונדון על זה לקריאה השנייה והשלישית.
משה גפני: אז, אם אף אחד לא יטען לנושא חדש- ואם יטענו לנושא חדש – נלך לוועדת הכנסת.
משה גפני: אם הממשלה תטען לנושא חדש או אם מישהו מחברי הכנסת יטען זאת.
אמנון כהן: הממשלה תומכת.
משה גפני: אז אין בעיה.
משה גפני: זה יאושר לקריאה שנייה ושלישית.
דוד לביא: צריך להבהיר כאן נקודה מאוד מאוד חשובה.
דוד לביא: לעניין המהות יש הסכמה מוחלטת ויש עקביות מלאה בין התכנים או המהות שנכללת בהצעה המקורית של חבר הכנסת כהן שהעלה הצעה משלימה שגובשה בתיאום עם רשות ניירות ערך.
דוד לביא: יחד עם זאת, צריך לתת את הדעת על כך שהצעתו של חבר הכנסת כהן, עניינה תיקון של חוק החברות.
דוד לביא: עניינה של ההצעה שגובשה בשיתוף עם רשות ניירות ערך היא תיקון לשני חוקים אחרים במקום התיקון לחוק החברות, וזאת מן הטעם שהפעילות של אותם בתי השקעות מוסדרת ומפוקחת על ידי רשות ניירות ערך במסגרת אותם חוקים ולא במסגרת חוק החברות.
דוד לביא: על כן העלאה של הצעתו של חבר הכנסת כהן לקריאה ראשונה, לא תיתן מענה לנושא שנכלל כאן מן הטעם שמדובר כאן בשני חוקים אחרים.
דוד לביא: לא ניתן לאשר בקריאה ראשונה חוק אחד ועל בסיס האישור בקריאה ראשונה של חוק אחד להביא לקריאה שנייה ושלישית תיקונים של שני חוקים אחרים.
דנה נויפלד: אני מסכימה להערה הזאת.
דנה נויפלד: אנחנו באים לתקן שני חוקים אחרים עכשיו.
משה גפני: בוועדה הזאת אני מחליט.
משה גפני: אני מחליט שאנחנו לקריאה השנייה והשלישית – אפילו שזה חוק חדש, אפילו שנצטרך לשנות את השם – נביא את זה למליאה.
משה גפני: אנחנו נודיע את זה במליאה.
אמנון כהן: הדיון המעמיק יהיה בהכנה לקריאה שנייה ושלישית.
שגית אפיק: ההצעה שמבקשים עכשיו להביא לכאורה בהסכמה מתקנת שלושה חוקים ולא חוק אחד כפי שביקשה הצעת החוק הטרומית.
שגית אפיק: ברגע שאתה משאיר את זה על תיקון של חוק אחד ומישהו יטען נושא חודש לגבי החוקים האחרים, זה ילך לוועדת הכנסת.
גיא דביר: חשוב להבהיר דבר נוסף.
משה גפני: אני רוצה לשלוח תנחומים לשוני אלבק, היועץ המשפטי של רשות ניירות ערך, שאביו נפטר.
אמנון כהן: אנחנו מצטרפים לתנחומים.
משה גפני: אנחנו שולחים לו תנחומים.
משה גפני: המקום ינחם אותו בתוך שאר אבלי ציון בירושלים.
אמנון כהן: אני מתחייב להעביר את החוק כמכלול על פי מה שתיאמנו ביחד.
אמנון כהן: גם אם נתחיל היום, לא נסיים את החוק כי הוא כולל הרבה מאוד סעיפים והם לא נערכו לזה.
יצחק וקנין: אדוני, אני חושב שאתם סתם מסבכים את העסק.
יצחק וקנין: לדעתי עדיף היה להמתין טיפה, לצרף וללכת בקריאה הראשונה.
יצחק וקנין: אתם עושים כאן דבר שהוא לא כל כך מקובל, אבל אמנון יחליט.
יצחק וקנין: מה שאמנון יחליט, אני אכבד.
אמנון כהן: אני אחד שמתאם ואני רוצה לתאם.
יצחק וקנין: זה סתם לסבך את החקיקה.
אמנון כהן: אני אסביר עוד פעם ואז נחליט ביחד.
אמנון כהן: מה שתגידו לא, יהיה לא.
אמנון כהן: אני מסכים להצעת החוק שניסחנו ביחד עם התוספות והוועדה תלך על זה.
אמנון כהן: כרגע מבחינה טכנית, מאחר שאנחנו בסוף המושב, לא נצליח לסיים את כל החוק גם ככה, ולכן מציע יושב ראש הוועדה לטובת העניין, כי גם הצעת חוק ממשלתית כבר עברה קריאה ראשונה.
אמנון כהן: על מנת שזה יעבור כרגע, רק החוק שלי שעבר בקריאה הטרומית, נעביר אותו בקריאה ראשונה ואנחנו כבר אומרים שלהכנה לקריאה שנייה ושלישית אנחנו מכלילים את כל מה שסיכמנו ביחד.
אמנון כהן: זה מה שיהיה.
אמנון כהן: אם אתם לא תטענו שזה נושא חדש, אף אחד מהיושבים כאן לא יטען נושא חדש.
אמנון כהן: לכן אם אתם, השותפים, תאמרו לא, אנחנו מתחילים לקרוא את החוק ובקיץ נמשיך מהסעיף אליו הגענו.
אמנון כהן: זאת אומרת, מבחינתנו זה אותו דבר.
אמנון כהן: לא נסיים את זה כיום כי גם מבחינת תכנים אני לא יכול להעביר את זה לאחר שעה-שעתיים אלא הדיון צריך להיות דיון ארוך ומעמיק.
אמנון כהן: אם אתם תאמרו שנלך על זה, נלך, אבל אם תאמרו לא, נתחיל את ההקראה ולהיכן שנגיע, נגיע.
משה גפני: מה אתם מחליטים?
משה גפני: עומדות בפני הוועדה שתי אופציות וכל אופציה היא לגיטימית מבחינת התקנון.
יצחק וקנין: אני מעדיף את הדרך הארוכה מאשר את הדרך הקצרה.
משה גפני: אומר חבר הכנסת אמנון כהן שיש שתי אופציות.
משה גפני: יש אופציה אחת לאשר את זה כמו שהוא לקריאה ראשונה, ואם מישהו יטען אחר כך נושא חדש לקריאה השנייה והשלישית או שאתם תגישו את הצעת החוק שלכם, אנחנו נביא את זה לוועדת הכנסת ואחר כך נחזור לכאן ונצטרך לעשות איחוד של הרבה חוקים ולדון בהם.
משה גפני: האופציה השנייה היא לדחות את הקריאה הראשונה ולקיים דיון על הכול ביחד לקריאה הראשונה.
אמנון כהן: זה כבר יהיה במושב הבא.
אמנון כהן: בכנס הקיץ.
אמנון כהן: אתם תחליטו.
אמנון כהן: מה שתאמרו, נעשה.
אמנון כהן: אין מחטפים בוועדה הזאת אלא הכול בתיאום.
אמנון כהן: הממשלה מתלבטת.
דוד לביא: הממשלה מבקשת עשר דקות התייעצות.
משה גפני: עשר דקות התייעצות.
משה גפני: אנחנו עוברים לסעיף הבא ואחר כך נחזור לסעיף הזה.
אמנון כהן: אדוני, אם לא, נעשה הקראה.
משה גפני: אם לא, נעשה אחר כך הקראה.
משה גפני: הישיבה הופסקה בשעה 10:30 וחודשה בשעה 10:40
אמנון כהן: אני מודה לך על שנתת זמן להתייעצות.
אמנון כהן: ההתייעצות לא הייתה סיעתית אלא התייעצות בין גופים מקצועיים ביותר.
אמנון כהן: אני מקווה שהגופים ישכילו ויבינו את המטריה והטכניקה של הוועדה.
אמנון כהן: דודו, מה שסיכמנו?
דוד לביא: מה שסיכמנו.
אמנון כהן: על פי מה שהציע יושב ראש הוועדה, בגלל כל התוספות שהגיעו וזה היה ממש בסוף שבוע שעבר ואנחנו נכנסים לחגים, והיועצות המשפטיות היו עסוקות.
דנה נויפלד: העמדה של הייעוץ המשפטי לדעתי היא עקרונית.
שגית אפיק: העמדה שלנו היא עקרונית.
שגית אפיק: אנחנו לא חושבים שצריך לצרף הצעות חוק ממשלתיות, אחת שעברה קריאה ראשונה ומונחת בוועדה, להצעת חוק פרטית.
משה גפני: זאת עמדה נכונה.
אמנון כהן: אדוני היושב ראש, כבודו הציע שאנחנו נקדם את הצעת החוק המקורית שעברה בקריאה טרומית.
אמנון כהן: אני חושב שאם יש הצעת חוק ראויה שהציע חבר כנסת ורוצים לתקן עוד מספר דברים בתוך הצעת החוק ולהרחיב את הנושא, למרות שעברה הצעת חוק ממשלתית והיא עדיין באיזשהו שלב נמצאת בוועדה או במליאה והוועדה רוצה לתקן ולשפר, אני חושב שלא צריך לעשות טלאי על טלאי.
אמנון כהן: הם ראו בזה כרגע, בחוק שלי, אכסניה מתאימה וראויה לתיקונים נוספים בהצעת חוק ממשלתית.
אמנון כהן: גם אני התלבטתי עם עצמי, אבל הם רוצים לתקן וזאת האכסניה ולכן לא התנגדנו וחושבים שזה טוב.
אמנון כהן: לכן הצעת החוק הזאת, גם על פי מה שהציע יושב ראש הוועדה, הצעת החוק המקורית, אנחנו נאשר אותה לקריאה ראשונה ובעזרת השם אני מבטיח, ואני רוצה להתחייב כאן לפרוטוקול, קידום הצעת החוק להכנה לקריאה שנייה ושלישית יתבצע בתיאום עם רשות ניירות ערך לגבי כל מכלול התיקונים שנמצאים כרגע על שולחן הוועדה.
אמנון כהן: אנחנו נדון בו סעיף-סעיף ונכין אותו לקריאה שנייה ושלישית.
אמנון כהן: נכין את כל מכלולה סעיפים עליהם תיאמתי אתם מראש.
אמנון כהן: לכן אני רוצה שתהיה כאן גם אמירה של יושב ראש הוועדה שזה מה שיהיה.
אמנון כהן: גם במליאת הכנסת אני אומר את הדברים האלה.
דוד לביא: משפט מסכם מצד רשות ניירות ערך.
דוד לביא: עניינה של ההצעה, מתן מענה לנושא ממשל תאגידי בגופים שמנהלים כספי אחרים, עמדת רשות ניירות ערך היא שהדבר צריך להיעשות באמצעות תיקונים לחוק השקעות משותפות בנאמנות ולחוק הייעוץ שמייתרים את התיקון לחוק החברות.
דוד לביא: אנחנו מבינים שעניינה שלה הסכמה האת הוא שבסופו של דבר, לאחר שהצעת החוק תעבור קריאה ראשונה, ההסכמות האלה יבואו לידי ביטוי גם בנוסח שיקודם הלאה.
אמנון כהן: עוד משפט אחד שמתייחס להערה הזאת.
אמנון כהן: המטרה שלי בהצעת החוק הייתה לשנות את חוק החברות ולהתאים חברות ציבוריות לחברות פרטיות שעוסקות בניהול כספי ציבור.
אמנון כהן: זאת הייתה המטרה שלי.
אמנון כהן: את הצעת החוק ניסחנו על פי חוק החברות.
אמנון כהן: אם אומרים לי גופים מקצועיים שנמצא הפתרון לנושא הזה באכסניה אחרת, אני מקבל את זה.
אמנון כהן: לי לא משנה האכסניה אלא משנה לי הנושא שבא על פתרונו.
אמנון כהן: אני מסכים שהאכסניה תהיה אחרת, אבל שהחוק ייתן את המענה לנושא של החברות הפרטיות.
חיים אורון: אני חושב שהעניין הוא מאוד פשוט.
חיים אורון: ברגע שההצעה הזאת עוברת קריאה ראשונה, אתה תצטרך להצביע על איחוד הדיון בשני החוקים ובעצם בסוף הם יהפכו לחוק אחד.
משה גפני: את זה רציתי להגיד.
רונן סולומון: אם אנחנו ממשיכים עם הצעת החוק המקורית, ברור לי שברגע שיבואו התיקונים הנוספים שמציעה רשות לניירות ערך, אין צורך באותו תיקון לחוק החברות וזה מקובל, אבל זה מאוד מאוד מחייב שהם מאשרים את הצעת החוק המקורית, להכניס את האיזונים שהכניסו בהצעת החוק הממשלתית של אותם חמישה מיליארד.
משה גפני: אני לא מתחיל לדון בזה.
משה גפני: אני מודיע לפרוטוקול שהחוק הזה יאושר לקריאה ראשונה ולאחר קריאה ראשונה אנחנו נאחד את החוקים.
משה גפני: אנחנו נדון גם בהצעת החוק הזאת בהתאם לחוק הממשלתי ואז נעשה את התיקונים.
משה גפני: זה לא יאושר אלא לאחר האיחוד, כפי שאמר מציע הצעת החוק.
דנה נויפלד: ברור שזה לא תיקון לחוק החברות.
רונן סולומון: בטוח זה לא יהיה תיקון לחוק החברות.
משה גפני: בסדר, אבל החוקים יאוחדו.
משה גפני: איך נקרא להם בסוף, לא חשוב.
משה גפני: אותו מעניינת התוצאה ובתוצאה זה מה שיהיה.
עודד אופק: הערה אחת.
עודד אופק: לפי ועדת השרים לענייני חקיקה, ההיתר שניתן להתקדם עם הצעת החוק הפרטית הוא שקרנות נאמנות לא יהיו בתוך הצעת החוק וכרגע הן כלולות כאילו הן חלק בלתי נפרד מהצעת חוק החברות.
אמנון כהן: נדון בזה בהכנה לקריאה שנייה ושלישית.
משה גפני: אתה מסכים למה שהוא אומר?
אמנון כהן: כרגע אני לא מסכים לכלום.
אמנון כהן: כרגע לא דנים בנושאים האלה.
משה גפני: נדון בקריאה השנייה והשלישית.
משה גפני: אגב, בהצעת החוק הממשלתית, מה יקרה עם קרנות הנאמנות?
אמנון כהן: נדון בהרחבה.
: הצעת חוק החברות (תיקון – חובות על בתי השקעות), התש"ע-2010 1.
: תיקון סעיף 1 בחוק החברות, התשנ"ט-1999 (להלן – החוק העיקרי)], בסעיף 1, אחרי ההגדרה "בורסה בישראל" יבוא: "בית השקעות" – חברה שאינה חברה ציבורית, המנהלת כספים או נכסים עבור הציבור בדרך של השקעה בניירות ערך או בקופת גמל, בהיקף של למעלה מ-100 מיליון שקלים חדשים".
שגית אפיק: אתם רוצים הסבר?
אמנון כהן: תמשיכי לקרוא.
אמנון כהן: אנחנו נתקן את זה בהמשך.
רונן סולומון: כמו שציינתי, לגבי הסעיף הנוכחי, מאחר שאני מסתכל גם על הצעת החוק הממשלתית שכרגע לא מקריאים אותה, אני רוצה שיהיו כאן האיזונים המתאימים שאיזנו את זה בהצעת החוק הממשלתית ונכון לשנות את זה לחמישה מיליארד כפי שרשום גם שם.
אמנון כהן: בקריאה השנייה והשלישית.
אמנון כהן: כרגע לא משנים.
משה גפני: זה נרשם בפרוטוקול ובעזרת השם אתה תהיה כאן בקריאה השנייה והשלישית.
משה גפני: אני מבטיח לך שאנחנו נעמוד על מה שנאמר כאן קודם.
רונן סולומון: אני אסביר לך מה קורה כרגע וזה הלחץ בשוק.
רונן סולומון: אם הצעת החוק הזאת תעלה לאישור בקריאה ראשונה, כבר היום בתי ההשקעות בלחץ בגלל הצעת חוק הגברת האכיפה של רשות ניירות ערך.
רונן סולומון: אנחנו מוסיפים כאן עוד הצעת חוק שזה גזר דין מוות.
רונן סולומון: מי שרואה את זה, כבר הוא מוכר את בית ההשקעות שלו ובמיוחד מדובר בבית השקעות קטן.
דוד לביא: אני אנסה להבהיר ולחדד את הדברים.
דוד לביא: הצעת החוק הממשלתית גובשה בשים לב לצרכים המיוחדים של בתי השקעות, בין אם מדובר בחברות לניהול תיקים ובין אם מדובר בחברות לניהול קרנות.
דוד לביא: הצעת החוק הממשלתית בפן הזה מקובלת על התעשייה.
דוד לביא: התעשייה מאוד מודאגת מכך שהקביעות שקיימות כרגע בהצעה המקורית, פועל יוצא של אישור ההצעה בקריאה ראשונה, בתרחיש כזה או אחר, יבשילו כדי חקיקה.
דוד לביא: להבנתנו ההסכמה שהושגה לעניין תהליך המשך הגיבוש של ההצעה בעצם עיגנה את המשך התהליך.
משה גפני: לפי הצעת החוק הממשלתית, מה קורה עם הסעיף הזה?
דוד לביא: בהצעת החוק הממשלתית, תחולת ההוראות לעניין ממשל תאגידי תחול אך ורק על אוכלוסייה של חברות לניהול תיקים שמנהלות למעלה מחמישה מיליארד שקלים עבור למעלה מחמישים לקוחות או לחברות שמנהלות תיקים.
אמנון כהן: אפשר לתקן את זה בחוק?
דנה נויפלד: אי אפשר לתקן.
דנה נויפלד: זה תיקון לחוק החברות וזה לא רלוונטי.
דוד לביא: זה תיקון של חוק אחר.
דוד לביא: החוק הזה כרגע הוא חוק שהתחולה שלו היא מאוד בעייתית על האוכלוסייה הזאת.
אמנון כהן: מר סולומון, תודיע לכל החבר'ה.
דנה נויפלד: זאת בדיוק החשיבות של הפרסום ברשומות של ההצעה המתוקנת, בדיוק בשביל זה, כדי להבהיר מה מצב הדברים, על מי התחולה ועל מי זה אמור לחול.
דנה נויפלד: לכן כפי שאמרתי ראוי לפרסם, להעביר לקריאה ראשונה את ההצעה כמו שהיא, כמו שהיא אמורה להיות בסופו של דבר.
דנה נויפלד: אני מבינה את החששות שמובעים כאן ואלה חששות נכונים.
דנה נויפלד: כאשר אנחנו לא מפרסמים על מי החוק חל, זה לא מפורסם על מי החוק חל.
רונן סולומון: אדוני, אני רק אדגיש ובזה אני אסיים.
רונן סולומון: ממילא הצעת החוק הזאת תדון בהמשך.
רונן סולומון: מה מפרי עכשיו לרשום במקום אותם מאה מיליון, חמישה מיליארד שקלים?
רונן סולומון: זה כדי לא לגרום ללחץ בשוק כי אם זה עובר בקריאה ראשונה ומתפרסם באחד העיתונים, ויושבים כאן עיתונאים, זאת היסטריה - ולא סתם אני אומר את המילה היסטריה – בשוק שכמעט מאה ומשהו בתי השקעות קטנים ובינוניים פשוט לוקחים את הרגליים וסוגרים כי הם חוששים מהתוצאות.
רונן סולומון: גם אם אני אדבר עם אחד-אחד ואספר לו מה היה כאן בדיון, יהיה לי קשה לשכנע אותם.
רונן סולומון: לכן ממילא הצעת החוק הזאת תבוא להכנה לשנייה ושלישית.
רונן סולומון: אם רושמים עכשיו חמישה מיליארד, זה לא יוסיף ולא יגרע.
דוד לביא: מבחינתנו, מאחר שההצעה לתיקון חוק החברות ממילא אינה הצעה שמיועדת להגיע לידי מימוש, כל תיקון בהצעה בשלב הזה עומד בסתירה להסכמה שגיבשנו קודם.
דוד לביא: אם זאת האלטרנטיבה, אנחנו מעדיפים לסגת מההסכמה וללכת למתכונת לפיה אנחנו נתחיל את הדיון לאחר המושב הזה.
אמנון כהן: אם זה גורם לחששות, אני מציע אדוני היושב ראש, אבל כבודו יתחייב שבתחילת המושב מיד נעלה את ההצעה לדיון.
משה גפני: אולי אפילו בפגרה.
אמנון כהן: בפגרה, לא.
משה גפני: לא בפגרה אלא בכנס הקיץ.
אמנון כהן: בשבוע הראשון נתחיל ועד אז כולנו כבר ניערך לכך.
משה גפני: אתה נותן דיבידנדים לוועדה.
משה גפני: אתה כאן משנה סדרי בראשית.
משה גפני: בעזרת השם בכנס הקיץ נביא את ההצעה לדיון.
משה גפני: אני מציע לממשלה לעבוד לפחות באותה מהירות כמו חבר הכנסת אמנון כהן, כי אז אולי המצב יהיה יותר טוב.
משה גפני: על סדר היום תקנות מס הכנסה (שיעור המס על הכנסה בעד משמרות) (תיקון), התשע"א-2011.
מיכל דויטש הנר: אלה תקנות מכוח סעיף 10.
מיכל דויטש הנר: יש לכם גם את המכתב שהוא בהתייעצות עם שר התעשייה.
מיכל דויטש הנר: מכוח סעיף 10 לפקודת מס הכנסה, שר האוצר רשאי, באישור ועדת הכספים של הכנסת, לקבוע הטבה במס לגבי הכנסה מעבודה ממשמרת שנייה ושלישית שמוגדרת בתקנות הללו במפעלי תעשייה שעיקר פעילותם בשנת המס היא פעילות ייצורית.
מיכל דויטש הנר: התקנות הן לאחר התייעצות עם שר התעשייה, התייעצות שבוצעה.
מיכל דויטש הנר: אנחנו מבקשים להאריך את תוקף התקנות שפג תוקפן ב-31 בדצמבר 2010 בשנה אחת נוספת ואלה התקנות שמונחות לפני הוועדה.
: למה עושים את זה כל פעם לשנה?
משה גפני: חזקי, התאחדות התעשיינים.
חזקיה ישראל: אנחנו ממתינים לתקנות האלה מינואר 2010.
חזקיה ישראל: אנחנו ממליצים ומבקשים לאשר אותן כי הן חשובות.
משה גפני: למה רק לשנה?
חזקיה ישראל: במהלך הדיונים אנחנו סיכמנו שזה יהיה שנתיים אבל כרגע מביאים את זה לשנה.
חזקיה ישראל: אנחנו לא רוצים שזה יתעכב.
חזקיה ישראל: בזמנו, כשדיברנו, דיברנו על שנת 2011 ו-2012 כי אמרו שיש תקציב דו-שנתי.
חזקיה ישראל: כרגע שר האוצר מביא את 2011 ואנחנו מבקשים לאשר את זה ואנחנו נמשיך לקיים דיונים לגבי 2012.
מיכל דויטש הנר: המידע שאני קיבלתי הוא שהתקנות הללו יובאו לשנת המס 2011 בלבד.
מיכל דויטש הנר: לא הייתי שותפה לתהליך.
משה גפני: לא הבאנו אותך לוועדה כדי שתחזרי כמו תוכי על מה שאומרים אנשים אחרים.
משה גפני: חזקי מעלה טענה נכונה.
משה גפני: אתם ביקשתם תקציב דו שנתי, ולמה אי אפשר לאשר את זה עד סוף 2012?
מיכל דויטש הנר: אני מבינה שהסיכום עם התאחדות התעשיינים אז, עת התקיימו הדיונים לגבי התקציב הדו שנתי, היה לשנה אחת בלבד.
משה גפני: ואם נאשר את זה לשנתיים, יקרה משהו?
מיכל דויטש הנר: אם זה לא יאושר, אני אצטרך לחזור הביתה.
: תמציאי לנו את האישור של שר התעשייה.
מיכל דויטש הנר: בסדר.
חזקיה ישראל: אני ראיתי את האישור של שר התעשייה.
משה גפני: אתה מעיד על זה.
חזקיה ישראל: מעיד על כך.
: זה יומצא לוועדה.
משה גפני: אנחנו נאשר את התקנות ובתנאי שאת תמציאי לוועדה את האישור.
מיכל דויטש הנר: אל תחתום על אישור עד שאתה לא מקבל.
משה גפני: אנחנו לא יכולים לעשות את זה מבחינת התקנון, אבל אני הייתי מאשר את זה לשנתיים ובתנאי שתביאי מכתב.
משה גפני: חזקי, מה אתה אומר?
חזקיה ישראל: זה מסוכן מדיי.
חזקיה ישראל: אנחנו כבר מנהלים את המשא ומתן על העניין הזה הרבה זמן.
: בתקציב הדו שנתי הקודם עשינו את זה לשנתיים.
: לשנה וחצי.
מיכל דויטש הנר: זה לא היה תקציב.
מיכל דויטש הנר: זה היה בידי הכנסת שהתפזרה.
: אבל זה היה לתקופה ארוכה יותר.
משה גפני: בסדר, לא ניקח סיכון.
משה גפני: אנחנו מצביעים על אישור תקנות מס הכנסה (שיעור המס על הכנסה בעד משמרות) (תיקון), התשע"א-2011.
משה גפני: אני מבקש לאשר את התקנות האלה ובתנאי שתביאי את המכתב של חובת ההיוועצות עם שר התעשייה.
משה גפני: אני מאוד מבקש שתביאו מיד תיקון לתקנות האלה, כך שזה יחול לשנתיים.
משה גפני: זאת הבקשה שלנו.
משה גפני: אני לא מוצא סיבה למה זה צריך להיות לשנה.
מיכל דויטש הנר: אני רוצה להזכיר לוועדה, ואולי גם לפרוטוקול, שבהארכה שלפני פיזור הכנסת האחרונה, ההצהרה בוועדת הכספים הייתה שזה לא יוארך יותר.
מיכל דויטש הנר: אז מה שקרה זה שהכנסת התפזרה והתקנות הוארכו אוטומטית.
מיכל דויטש הנר: אז היה משא ומתן במסגרת התקציב הדו-שנתי הקודם, עסקת החבילה, ועכשיו זה מגיע.
מיכל דויטש הנר: אני אביא את הדברים הביתה, אבל אני רק מזכירה לוועדה שלפני פיזור הכנסת כך היה.
משה גפני: כן, אבל היה סיכום בהקשר לאישור התקציב הדו שנתי.
מיכל דויטש הנר: מה שאני קיבלתי, אני לא הייתי שותפה לסיכום.
משה גפני: פניות מספר 58 עד 61 – משרד התעשייה
דוד שטיינמץ: הפנייה הזאת מחולקת לשלוש פניות.
דוד שטיינמץ: בכל תחום אלה תוספות תקציב שמגיעות למשרד במסגרת הסכמים וסיכומים שעשינו עם האוצר.
דוד שטיינמץ: אחד מהם הוא תוספת של כחצי מיליארד שקלים למענקים לפי חוק לעידוד השקעות הון וגם תוספת למסלול תעסוקה ולסוכנות לעסקים קטנים.
דוד שטיינמץ: כמו כן יש כאן
דוד שטיינמץ: תוספת תקציב לאזורי פיתוח במסגרת תוכנית החומש ותוספת הרשאות לפיתוח אזורי תעשייה בפריפריה
משה גפני: ה צ ב ע ה נגד – 1 (אחמד טיבי) פניות מספר 58 עד 61 – אושרו פניות מספר 38 ו-39 – משרד ראש הממשלה אין רפרנט.
משה גפני: פנייה מספר 40 – משרד התחבורה
דולב: הפנייה התקציבית נועדה לביצוע שינויים פנימיים בתקציב הפיתוח של משרד התחבורה והגדלת ההוצאה המותנית בהכנסה עבור פרוייקטי כבישים עירוניים – גשר נחל גיבורים בחיפה והשלמת כביש 348 בטבריה.
ציון פיניאן: כמה?
דולב: 14,5 מיליון שקלים.
ציון פיניאן: זה כביש עוקף טבריה.
ציון פיניאן: זה כביש שהחליף ארבעה שרים ואף שר לא החליף אותו.
משה גפני: ועכשיו זה הולך לביצוע?
דולב: כן, לביצוע.
דולב: יש כאן גם תקציב לרשות הלאומית לבטיחות בדרכים, לסקרים ומחקרים.
משה גפני: ה צ ב ע ה פנייה מספר 40 – אושרה פה אחד פנייה מספר 41 –
אנסטסיה סורוקינה: הפנייה נועדה לתקצב תוספת וכמויות לבסיס התקציב של נתיב בהתאם לסיכום הבין-משרדי, משרד האוצר ומשרד החוץ.
משה גפני: ארבעה תקני כוח אדם?
משה גפני: ביניהם יש חרדי?